**Kúpna zmluva**

uzatvorená v súlade s § 588 a nasl. Zákona č. 40/1964 Zb. Občianskeho zákonníka v znení neskorších predpisov, medzi nasledovnými zmluvnými stranami :

**Predávajúci:**

Obchodné meno : **Obec Zlaté Klasy**

Sídlo : Poštová 550, Zlaté Klasy

IČO : 00305839

DIČ : 2021169018

Za ktorú koná : Marek Rigó, rod. Rigó , starosta obce

Bankové spojenie Prima banka Slovensko a.s.

IBAN : SK50 5600 0000 0038 0097 9011

(ďalej ako predávajúci)

**Kupujúci**:

Meno a priezvisko **: Irena Hegyiová, rod. Pőczová**

Trvalý pobyt : Sídlisko 128/15, 930 39 Zlaté Klasy

Dátum narodenia :

Rodné číslo :

Štátna príslušnosť : Slovenská republika

Rodinný stav : vdova

(ďalej ako kupujúci)

(predávajúci a kupujúci ďalej ako „zmluvné strany“)

**I.**

**Predmet zmluvy**

1. Predávajúci je výlučným vlastníkom nehnuteľnosti- pozemkov , nachádzajúcich sa v katastrálnom území Rastice, obec Zlaté Klasy, okres Dunajská Streda, ktoré sú zapísané v katastri nehnuteľnosti vedenom Okresným úradom Dunajská Streda , odbor katastrálny , Agátová 1468/7, 929 01 Dunajská Streda na liste vlastníctva č. 832 ako

* Parcela KN – C č. 768/99, s výmerou 22 m2, druh pozemku : zastavené plochy a nádvoria (pozemky uvedené vyššie ďalej spoločne ako „pozemky“ alebo „predmet kúpy“)

2. Predávajúci touto zmluvou predáva a kupujúci kupuje pozemky do svojho výlučného vlastníctva v podiele 1/1 k celku 1/1 za kúpnu cenu uvedenú v článku II. tejto zmluvy.

3. Na základe tejto zmluvy sa kupujúci po zápise vlastníckeho práva do katastra nehnuteľností Okresným úradom Dunajská Streda, katastrálnym odborom, stane výlučným vlastníkom predmetu kúpy v pomere 1/1 k celku 1/1 .

**II.**

**Kúpna cena**

1. Kúpna cena predmetu kúpy bola zmluvnými stranami dohodnutá v sume 750,- € (slovom sedemsto päťdesiat eur ) s DPH (ďalej len kúpna cena), ktorá je konečná a nemenná.

2. Kúpnu cenu predmetu kúpy podľa tohto článku kupujúci zaplatia v prospech predávajúceho hotovostným vkladom do pokladne predávajúceho ihneď pri podpísaní zmluvy.

**III.**

**Nadobudnutie vlastníctva**

1. Vlastnícke právo k predmetu kúpy prechádza na kupujúcich právoplatným povolením vkladu vlastníckeho práva kupujúcich k predmetu kúpy do katastra nehnuteľností.

2. Zmluvné strany sa dohodli, že návrh na vklad vlastníckeho práva do katastra nehnuteľností v zmysle tejto zmluvy podpíšu v deň podpisu tejto zmluvy a jeho podanie , resp. doručenie na Okresný úrad Dunajská Streda, katastrálny odbor s dvoma rovnopismi tejto zmluvy zabezpečí predávajúci.

3. Obidve zmluvné strany sa zaväzujú , že za účelom riadneho prevodu vlastníckeho práva na kupujúceho poskytnú všetku potrebnú súčinnosť.

4. Zmluvné strany sa dohodli, že každá zo zmluvných strán znáša poplatky spojené s osvedčením pravosti svojho podpisu na tejto zmluve samostatne, kupujúci znášajú náklady spojené s katastrálnym konaním.

**IV.**

**Stav nehnuteľností**

1. Predávajúci vyhlasuje , že až do dňa vydania právoplatného rozhodnutia úradu o povolení vkladu vlastníckeho práva k predmetu kúpy v prospech kupujúceho budú pravdivé nasledovné skutočnosti :

-na predmet kúpy neviaznu žiadne dlhy, práva tretích osôb, vecné bremená, obmedzenia, akékoľvek nájomné zmluvy, podnájomné zmluvy, darovacie zmluvy, budúce kúpne zmluvy

-predmet kúpy nie je predmetom súdneho či rozhodcovského konania

-predmet kúpy ani akákoľvek ich časť nie sú ani sa nestanú predmetom konkurzného konania, vyrovnávacieho konania, exekučného konania alebo iného obdobného konania

2. Kupujúci vyhlasuje , že je im stav predmetu kúpy dobre známy, že si predmet kúpy riadne prehliadol.

3. Predávajúci sa zaväzuje predmetnú nehnuteľnosť odovzdať kupujúcim hneď po vykonaní vkladu zmluvy.

**V.**

**Záverečné ustanovenia**

1. Zmluva nadobudne právoplatnosť dňom jej podpisu obidvoma zmluvnými stranami a účinnosť deň po zverejnení na webovom sídle [www.zlateklasy.sk](http://www.zlateklasy.sk) .

2. Zmluva je vyhotovená v 5 rovnopisoch, Okresný úrad Dunajská Streda, katastrálny odbor obdrží 2 rovnopisy zmluvy ako prílohu k návrhu vkladu vlastníckeho práva do katastra nehnuteľností. Predávajúci a kupujúci obdržia po 1 rovnopise.

3. Zmluvné strany si zmluvu prečítali, schválili a prehlasujú, že zmluva vyjadruje ich slobodnú a vážnu vôľu a na znak súhlasu ju svojimi podpismi potvrdzujú.

V Zlatých Klasoch, dňa: 18.08.2021

Predávajúci: Kupujúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obec Zlaté Klasy Irena Hegyiová, rod. Pőczová

V zastúpení starostom obce

Marek Rigó , rod. Rigó